Як на ліха, кудысьці збег Янка, якога шукалі па ўсёй ваколіцы. Хадзілі нядобрыя чуткі, быццам бы гаспадыня яго забіла, але Аўдоцця ў гэта не верыла. Дзяўчына, якая выконвала ролю пакаёўкі пры Стоцкай, заўсёды была побач з памешчыцай, каб прыйсці на дапамогу ў часы асабліва моцных прыступаў, якія яе апаноўвалі.Адзіным сябрам для Аўдоцці цяпер заставаўся Кастан. Ён умеў і выслухаць, і моцна сціснуць у абдымках, і прыкласці адвар да асабліва балючых ран на галаве.